**הסכם ניהול פרוייקט**

**שנערך ונחתם ביום: \_\_\_\_\_\_\_\_\_\_\_\_\_\_\_\_\_\_\_\_\_\_\_**

**בין:**

מועצה אזורית אשכול

(להלן" **המועצה**" או "**המזמין**") **מצד אחד**

**ובין:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ת.ז./ ח.פ. \_\_\_\_\_\_\_\_\_\_\_\_\_\_\_\_\_\_\_\_\_

מ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן: "**מנהל הפרוייקט**" או "**המנהל**")

היה והמנהל הינו תאגיד, אזי החותם בשם התאגיד ערב אישית

להתחייבויות התאגיד בהסכם זה, כאשר הסכמת מורשה החתימה לערוב אישית למועצה

הינה בעצם חתימת המורשה כמורשה על הסכם זה.

פרטי מורשה החתימה:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מורשה חתימה + מספר ת.ז.

**מצד שני**

**הואיל:**  והמועצה מעוניינת לבצע את הפרויקט הבא:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(להלן: "**הפרויקט**")

**והואיל:** והמועצה מעוניינת בקבלת שירותי ניהול לפרוייקט, כמפורט בהסכם זה;

**והואיל:** והמנהל מעוניין לספק למועצה שירותי ניהול לפרוייקט, כמפורט בהסכם זה;

**והואיל:** וועדת ההתקשרויות של המועצה אישרה את ההתקשרות עם המנהל, בישיבתה מיום \_\_\_\_\_\_\_\_.

**והואיל:**  והצדדים מעוניינים להעלות את תנאי התקשרותם על הכתב;

**לפיכך הוסכם, הוצהר והותנה בין הצדדים כדלקמן:**

**כללי**

# המבוא להסכם זה מהווה חלק בלתי נפרד הימנו.

# הסכם זה ממצה את כל המוסכם בין הצדדים ועם חתימתו כל הבטחה ו/או מצג ו/או התחייבות שאינן מצוינים במפורש בהסכם זה – בטלים ומבוטלים.

# המנהל מצהיר כי יש לו הידע, הניסיון, האמצעים, הכישורים והקשרים על מנת לקיים את כל המוטל עליו בהסכם זה.

# המנהל מצהיר ומתחייב בזאת כדלקמן:

## כי הוא מתמחה במתן השירותים הנדרשים ממנו בתחום פרויקט זה.

## כי ברשותו במתן כח אדם מיומן, אמין ומקצועי וכי הוא וצוותו בעלי ניסיון במתן שירותי יעוץ וניהול בבניין.

## כי הוא קבלן עצמאי וכי אין ולא יהיו בינו ובין המועצה יחסי עובד – מעביד.

## כי הוא ימלא את התחייבויותיו בהסכם זה בצורה מקצועית ומיטבית ותוך מילוי חובות הנאמנות שלו למועצה, בהיותו נציגה לפרויקט.

# **הפרויקט**

## פרטי הפרויקט וגדרי האחריות של המנהל הינם כפי שמפורט בהצעת המחיר/ הזמנת העבודה המצורפת להסכם זה כנספח "א" ומהווה חלק בלתי נפרד מהסכם זה.

## מובהר, למען הסר ספק, כי זכות המועצה להוסיף ו/או לגרוע מהעבודות שעתידות להתבצע בפרויקט, והמנהל מחויב ליתן שירותי ניהול גם אם יהיה שינוי כאמור, כאשר מנגנון התמורה הקבוע בהסכם זה יחול גם אם יהיה שינוי כאמור ובהתאם לשינוי.

**תפקידי המנהל כמנהל הפרויקט**

# המנהל, כמנהל הפרויקט, ייתן למועצה בקשר עם הפרויקט את הפעולות והשירותים כמפורט להלן:

## קבלת איפיון הפרויקט מהמועצה

## מתן עזרה למועצה בבחירת מתכננים ככל שיידרש.

## ניהול משא ומתן עם הקבלנים ו/או המפקחים השונים בפרוייקט, בכפוף לקבלת אישור מראש ובכתב מהמועצה בכל שלבי המשא ומתן.

## קבלת אישור המועצה לתכנון הראשוני, והתאמתו לדרישות הפונקציונאליות.

## בדיקת אומדן ראשוני לביצוע העבודות.

## התאמת התכנון לאומדן המאושר ע"י המועצה.

## בדיקת תוכניות סופיות ובדיקת תאום תכנון בין עם המפקחים השונים.

## בדיקת תיאום מערכות והתאמתן למבנה ולפרויקט.

## בדיקת תוכניות מפורטות של צוות התכנון.

## בדיקת תאום התוכניות בין עם המפקחים השונים.

## בדיקת מפרטים וכתבי כמויות, וכן בדיקת התאמתן לתכנון המאושר.

## בדיקת האומדן על בסיס התוכניות המפורטות.

## הכנת מכרז (בקשה לקבלת הצעת מחיר) הכולל: מסמכי החוזה, מפרטים, כתבי כמויות ותוכניות.

## סיוע למועצה ככל שיידרש, בהפצת המכרז (בקשה לקבלת הצעות מחיר).

## סיור קבלנים – הכנת פרוטוקול מהסיור לתיעוד שאלות ותשובות שנתנו במהלך הסיור.

## הוצאות פרוטוקול מהסיור לקבלנים כולל דפי עדכון, במידה ויש.

## פתיחת המכרזים (בקשות לקבלת הצעות מחיר) והוצאת פרוטוקול של תוצאות המכרז, כולל תיעוד הצגת כל המסמכים שנדרשו למכרז (בקשה להצעת מחיר, ערבויות, תעודות רישום, המלצות וכו').

## הכנת השוואת קבלנים, מתן המלצות ליזם הפרויקט לאור תוצאות המכרז והערות הקבלנים, מתן חוות דעת ליזם הפרויקט לתוצאות המכרז מול אומדני מנהל הפרויקט ו/או המפקחים.

## עם בחירת קבלנים מתן צו התחלת עבודה.

## הכנת לוחות זמנים.

## בדיקת הביצוע והתאמתו לתכנון ולמפרטים.

## בדיקת לוחות זמנים על בסיס שבועי לגבי כל קבלן.

## בדיקת תקציבי הביצוע מול תוצאות המכרז.

## אישור חשבונות קבלנים והעברת המלצות לתשלום למועצה

## הכנת מכתבים וסיכומי פגישה עם הקבלנים השונים.

## התראות על ליקויים ואי עמידה בלוחות זמנים.

## מתן המלצות על תיקון ליקויים תוך שיתוף המפקחים במתן הפתרונות.

## מתן המלצות לתגבור קצב ביצוע הפרויקט במידה ויש איחורים ואי עמידה בלוח זמנים.

## הכנת פרוטוקול קבלת המבנה והוצאת דוח ליקויים.

## קבלת אישור מהקבלן על העדר תביעות לפני אישור חשבון סופי.

## הכנת תיק מתקן עם כל האישורים הנדרשים לרבות תוכניות עדות (AS MADE) ובדיקות מעבדה, עד לאישור יועץ בטיחות.

## תאום כל הגורמים עד לקבלת טופס 4 /תעודות גמר לאכלוס.

## תאום כל הגורמים עד להשלמת התחייבויות שנת בדק.

## **הכנת דוחות לתשלום של המשרד הממשלתי המממן, תוך עמידה בכל התחייבויות המועצה למול הגורם המממן.**

**סמכויות מנהל הפרוייקט**

# מובהר כי למנהל אין סמכות להתקשר בהסכמים ו/או להתחייב בהתחייבויות בשם המועצה. כל התקשרות שהמועצה תבצע בקשר לפרויקט תבוצע על סמך החלטת המועצה ועל פי שיקול דעתה הבלעדי והמוחלט של המועצה ותהיה טעונה אישור בכתב ומראש ע"י המועצה ו/או נציג המועצה כפי שזאת תקבע.

# עוד מובהר, למען הסר כל ספק, כי למנהל אין סמכות לאשר לקבלן ו/או לצד ג' כלשהו הקשור בפרויקט, לחרוג מהתקציב שאושר על ידי המועצה, אלא באישור מוקדם בכתב ומראש מהמועצה.

# המנהל יבהיר לכל מי שיבוא עימו בדברים כי הוא אמנם מייצג את המועצה, אך הוא אינו מוסמך להתקשר ולהתחייב בשם המועצה.

# המנהל יקבל הנחיות לביצוע מראש מאגף הנדסה במועצה ו/או מי מטעמו.

# **היעדר ניגוד עניינים:**

## המנהל מצהיר ומאשר, כי התקשרותו בהסכם זה וביצועו על פי תנאיו אינה מעמידה ולא תעמיד אותו או מי מטעמו במצב בו קיים חשש לניגוד עניינים בין התחייבויותיו לפי הסכם זה וביצועו לבין כל עניין אחר של המנהל, במישרין או בעקיפין, לרבות כל דבר הנובע ממצבו של המנהל, מעמדו, עיסוקיו, לקוחותיו, קשרים עסקיים ו/או אישיים.

## המנהל מתחייב כי בכל מקרה בו יתעורר חשש לניגוד עניינים כאמור, יודיע על כך מיד למזמינה בכתב, והמזמינה תהא רשאית לנקוט כל צעד שתמצא לנכון בעקבות הודעה כאמור, לרבות הבאת ההסכם לידי סיום, או הטלת מגבלות על פעולת המנהל וזאת אם או כל עוד לא יוסר החשש האמור על ידי המנהל.

## מבלי לגרוע מכל אפשרות אחרת של המזמינה להביא הסכם זה לידי סיום, בכל מקרה שבו ייוודע למזמינה, בין באמצעות המנהל ובין בכל דרך אחרת, עובדות אשר לפי שיקול דעתה הבלעדי של המזמינה המנהל מצוי או עלול להימצא במצב של ניגוד עניינים או חשש לניגוד עניינים בהקשר למתן שירותיו על פי הסכם זה, תהא המזמינה רשאית להביא הסכם זה לידי סיום בהודעה המנהל 7 ימים מראש ובמקרה זה לא תהא למנהל כל טענה, דרישה או תביעה כלפי המזמינה בקשר לכך.

## המנהל יחתום על טופס היעדר קירבה כנוסח המצ"ב להסכם זה.

**תקופת תוקפו של ההסכם**

# תוקפו של ההסכם ממועד חתימתו וכמפורט בנספח א' (להלן: "**תקופת תוקפו של ההסכם**"), כאשר למועצה נתונה הזכות, על פי שיקול דעתה הבלעדי, להאריך את תוקפו של ההסכם לתקופה ככל שיידרש, עד למועד בו יסתיים הפרויקט.

# מוסכם בזאת כי למועצה נתונה הזכות לבטל הסכם זה באופן מיידי וחד צדדי, על פי שיקול דעתה הבלעדי והמוחלט, ובמקרה כזה ההסכם יסתיים באופן מיידי מבלי שלמנהל תהיה כל טענה או תביעה נגד המועצה, למעט זכותו לקבל את התמורה המגיעה לו על פי הסכם זה עד למועד בו הודיעה המועצה למנהל בכתב על ביטולו של הסכם זה. הסיבות שבעטיין זכאית המועצה להביא לביטולו המיידי של ההסכם הינן כדלקמן:

## אם משרד ממשלתי ו/או בית המשפט יקבע כי הסכם זה אינו כדין ו/או כי ההתקשרות עם מנהל הפרויקט אינה כדין.

## אם הפרויקט לא יצא אל הפועל.

## אם מנהל הפרויקט לא יבצע את המוטל עליו בהסכם זה לשביעות רצון המועצה.

# על אף האמור, מובהר כי למועצה שמורה הזכות לבטל הסכם זה, מכל סיבה שהיא, ובלבד שמסרה על כך הודעה בכתב למנהל 30 ימים מראש, וזאת מבלי שלמנהל תהיה כל טענה או תביעה נגד המועצה, למעט זכותו לקבל את התמורה המגיעה לו על פי הסכם זה עד למועד ביטולו של הסכם זה.

**התמורה**

# בתמורה לביצוע התחייבויות מנהל הפרוייקט בהסכם זה, תשלם המועצה למנהל תמורה בשיעור כפי שמוסכם בין הצדדים בהזמנת העבודה (נספח א') ובהתאם לאבני הדרך המוסכמים על הצדדים.

# על כל הסכומים יתווסף מע"מ כדין, כנגד חשבונית מס שמנהל הפרוייקט ימציא למועצה.

# **על אף האמור בנספח א', יובהר כי התמורה לא תועבר אלא לאחר אישור דוח התשלומים למשרד הממשלתי המממן.**

# מנהל הפרוייקט מצהיר כי הוא מנהל ספרים כדין וכי יש לו אישור על ניכוי מס במקור וכי תנאי לכל תשלום הוא המצאת אישור ניכוי מס במקור.

# מובהר כי בנוסף על התמורה הנ"ל, לא יהיה מנהל הפרוייקט זכאי לתשלום הוצאות או לתשלום אחר ו/או נוסף כלשהו.

# על אף האמור מובהר כי היה וההתקשרות עם מנהל הפרויקט תופסק נוכח מעילתו באמון המועצה ו/או נוכח הפרתו את חובת האמונים והנאמנות שהוא חב למועצה בשל ההתקשרות בהסכם זה, אזי לא יהיה המנהל זכאי לתמורה כלשהיא בגין השירותים שהוא נתן למועצה וזאת מעבר למה ששולם לו עד לאותו מועד.

# מעבר לסכומים שיגיעו למנהל כמפורט בהסכם זה, לא יהיה מנהל הפרוייקט זכאי לתשלום כלשהוא מהמועצה בקשר ישיר או עקיף לביצוע התחייבויותיו על פי הסכם זה. כל הוצאה שמנהל הפרוייקט יוציא בקשר להסכם זה, לרבות שכר עובדיו וכל הוצאה אחרת, שאין על המועצה חובה מפורשת לשלמה על פי הסכם זה, תחול ותשולם על ידי מנהל הפרוייקט בלבד.

**אחריות וביטוח:**

# מנהל הפרוייקט יהא אחראי אחריות מלאה ומוחלטת לכל ובגין כל נזק, איזה שהוא, בלי יוצא מן הכלל, שייגרם למועצה ו/או לעובדיה ו/או שלוחיה ו/או למי שבא מטעמה ו/או לאדם אחר כלשהוא, לגוף או לרכוש, בשל מעשה ו/או מחדל של מנהל הפרוייקט ו/או עובדיו ו/או שלוחיו ו/או כל מי שבא בטעמו בקשר ובכל הנובע, במישרין או בעקיפין, מביצוע התחייבויות מנהל הפרוייקט על פי חוזה זה. מנהל הפרוייקט יפצה את המועצה ו/או את הניזוק/ים לפי המקרה, דמי הנזק שיגיעו לה/הם.

# מנהל הפרוייקט משחרר לחלוטין ומראש את המועצה ו/או עובדיה, שלוחיה ואת מי שבא מטעמה מכל אחריות וחבות לכל ובגין כל נזק כנ"ל.

# מנהל הפרוייקט אחראי כלפי כל צד שלישי, לרבות כלפי כל עובד או אדם אחר והמועסק בשירותיו, במידה ואחריות כזאת מוטלת עליו לפי הדין, לנזקים שיגרמו ממעשה ו/או מחדל של מנהל הפרוייקט ו/או עובדיו ו/או שלוחיו ו/או מי שבא מטעמו והקשורים, במישרין או בעקיפין, בביצוע התחייבויותיו של מנהל הפרוייקט על פי חוזה זה. אם תתבע המועצה ו/או שלוחיה ו/או מי שבא מטעמה על נזק, שנגרם כתוצאה מהאמור לעיל, יהא על מנהל הפרוייקט לסלק את התביעה כנגדה או לשלם כל סכום שיפסק לחובתה ו/או לחובת מי מהם על ידי בית משפט בפסק דין סופי.

# מנהל הפרוייקט מתחייב בזה לפצות ולשפות בשלמות את המועצה על כל נזק וכנגד כל תביעה או דרישה, מכל עילה שהיא, שתוגש על ידי אדם כלשהו, נגד המועצה ו/או נגד מי מעובדיה ו/או שלוחיה ו/או מי שבא מטעמה, בגין כל תאונה, חבלה או נזק כנ"ל.

# **ביטוח**

# המועצה בסעיף זה (ביטוח) תקרא: מועצה אזורית אשכול ו/או החברה הכלכלית לפיתוח אשכול ו/או הישובים בתחום השיפוט של המועצה ו/או תאגידים עירוניים של המועצה ו/או יחידות סמך של המועצה ו/או מי שממן את הפרויקט.

# מבלי לגרוע מהתחייבויות מנהל הפרויקט על פי הסכם זה ומאחריותו לנזקים להם הוא יהיה אחראי על-פי כל דין, מנהל הפרויקט מתחייב לעשות ביטוחים כמפורט בהסכם זה. עלות הביטוחים וההשתתפויות העצמיות יחלו על מנהל הפרויקט בלבד. כל דרישות הביטוח הרשומות בהסכם זה ייושמו בפוליסות הביטוח של מנהל הפרויקט לפני ההתקשרות בין הצדדים.

# מנהל הפרויקט יסדיר ביטוח לרכוש וציוד שישמשו אותו לביצוע התחייבויותיו על פי הסכם זה. מנהל הפרויקט מצהיר בזה בשמו ובשם מי מטעמו שלא יבוא בטענה או דרישה כלפי המועצה בגין כל נזק או אבדן שניתן היה לבטח אותם כאמור, וכך גם לגבי תביעת שיבוב מכל סוג לרבות תביעות תחלוף מחברות ביטוח.

# הביטוח הנדרש, גבולות האחריות וסכומי הביטוח הרשומים בפוליסות ובאישור קיום ביטוחים המצ''ב כנספח א' (להלן: אישור קיום ביטוחים) אשר מהווה חלק בלתי נפרד מהסכם זה, הנם מזעריים ואין בהם משום אישור של המועצה או מי מטעמה להיקף וגודל הסיכון העומד לביטוח. על מנהל הפרויקט יהיה לקבוע ביטוחים וסכומים לביטוח ככל האפשר וכפי הסיכון על מנת למנוע הפסד לו, למועצה ולצד שלישי.

# הפר מנהל הפרויקט את הוראות פוליסות הביטוח באופן המפקיע את זכויותיו ו/או את זכויות המועצה, יהיה מנהל הפרויקט אחראי לנזקים שייגרמו למועצה באופן מלא ובלעדי ולא תהיינה לו כל תביעות ו/או טענות, כספיות או אחרות כלפיה, והוא יהיה מנוע מלהעלות כלפי המועצה והבאים מטעמה כל טענה כאמור.

# מנהל הפרויקט לבדו יהיה אחראי על פי דין לנזקים בלתי מבוטחים, לרבות נזקים שהם מתחת לגבול ההשתתפות העצמית הנקובה בפוליסה.

# 14 ימי עבודה לפני החתימה על הסכם זה וכתנאי לחתימת המועצה על הסכם זה, ימציא מנהל הפרויקט למועצה את אישור קיום ביטוחים ואת הפוליסות בהן נכללים הביטוחים כפי הנדרש על פי הסכם זה כשהם חתומים על-ידי חברת ביטוח בעלת רישיון של מדינת ישראל לעסוק בסוגי הביטוח הנדרשים.

# 14 ימי עבודה לפני תום תקופת הביטוח הנקובה באישור קיום ביטוחים ו/או בפוליסות, ימציא מנהל הפרויקט למועצה אותם שוב כשהם מתוארכים לתקופת ביטוח נוספת.

# מוסכם בזאת כי בהמצאת אישור קיום ביטוחים ו/או הפוליסות כאמור לעיל, אין משום מתן פטור כלשהו למפקח על פי הסכם זה ו/או על פי דין, בין אם חברת הביטוח התחייבה לשפות על נזקים כאמור ובין אם לאו, והמצאתם לידי המועצה כאמור לעיל, אין בה כדי להטיל על המועצה אחריות כלשהי לגבי היקפו וטיבו של הביטוח.

# מוצהר ומוסכם בין הצדדים כי המועצה תהיה רשאית לבדוק את אישור קיום הביטוחים ו/או הפוליסות אך לא תהיה חייבת לעשות כך. למען הסר ספק, בדיקתם או אי בדיקתם על ידי המועצה או מי מטעמה אינה פוטרת את מנהל הפרויקט מאחריות על פי דין או אחריות על פי הסכם זה.

# מוצהר ומוסכם בין הצדדים כי המועצה תהיה רשאית לבקש ממנהל הפרויקט לשנות או לתקן את הפוליסות ו/או את אישור קיום ביטוחים על מנת להתאימם להתחייבויות על פי ההסכם. הבקשה לתיקון או שינוי לא תהווה אישור לתקינות אישור קיום ביטוחים ו/או הפוליסות ולא תחול עקב כך על המועצה אחריות כל שהיא.

# מנהל הפרויקט יכול להגיש העתקי פוליסות ובה ימחק כל מידע שאינו רלוונטי לדרישות המועצה, לרבות מחירים, שמות מבוטחים או ספקים אחרים, כתובות, מידע עסקי סודי וכיוצב'.

# לחילופין, אם כל דרישות הביטוח הרשומות בסעיף זה (סעיף הביטוח) ייושמו באישור קיום הביטוחים, יהיה מנהל הפרויקט פטור מהמצאת פוליסות לידי המוסד.

# מוצהר ומוסכם בין הצדדים, כי באם יחול עיכוב בתחילת ביצוע ההתחייבויות על פי ההסכם עקב אי המצאת או אי הסדרת ביטוח כנדרש, יישא מנהל הפרויקט על פי דין בכל הוצאה או נזק שיגרם עקב העיכוב כאמור.

# מנהל הפרויקט לבדו יהיה אחראי על פי דין לנזק, אבדן והפסד שסיבתם סכום לא מתאים בפוליסת ביטוח או הפרת תנאי הפוליסה או הפרת הוראות הפוליסה.

# במידה ומנהל הפרויקט יחליף מבטח במהלך תקופת הביטוח או עם סיומה, ימציא מנהל הפרויקט למועצה את העתקי הפוליסות ואישור קיום הביטוח המקוריות כשהם חתומים על ידי המבטח החדש. תהליך זה יחזור על עצמו כל עוד לא הסתיימו השירותים נשוא ההסכם.

# מנהל הפרויקט מצהיר כי לא תהיה לו כל טענה ו/או דרישה ו/או תביעה כנגד המועצה ו/או הבאים מטעמה בגין נזק שהוא זכאי לשיפוי ( או שהיה זכאי אלמלא תוכן הפוליסה ) עפ"י הביטוחים הנ"ל ו/או ביטוח אחר שהסדיר, והוא פוטר בזאת אותם מכל אחריות לנזק כאמור. האמור לעיל בדבר פטור מאחריות לא יחול כלפי אדם שביצע נזק בזדון למפקח.

# שם המבוטח בכל הפוליסות ובאישור קיום ביטוחים ( בכפוף להרחבי השפוי) יכלול את המועצה.

# הפוליסות ואישור קיום ביטוחים יכללו: ביטוח אחריות כלפי צד שלישי. ביטוח אחריות מעבידים . ביטוח אחריות מקצועית.

# כל הפוליסות תכלולנה: סעיף לפיו תשלום הפרמיות וההשתתפויות העצמיות יחולו על מנהל הפרויקט. סעיף לפיו מוותר המבטח על זכותו לתחלוף כלפי המועצה והבאים מטעמה, הוויתור כאמור לא יחול כלפי מי שביצע נזק בזדון כלפי מנהל הפרויקט. סעיף לפיו המבטח לא יטען לטענת ביטוח כפל כלפי מבטחי המועצה והביטוח של מנהל הפרויקט הינו ראשוני וקודם לכל ביטוח שנערך על ידי המועצה. כיסוי ביטוחי בגין רשלנות . כיסוי זיהום פתאומי. סעיף לפיו הפוליסות לא תצומצמנה ולא תבוטלנה במשך תקופת הביטוח, אלא אם תימסר הודעה כתובה על כך בדואר רשום לידי המועצה לכל הפחות 60 יום מראש. סעיף לפיו מעשה או מחדל של מנהל הפרויקט בתום לב לא תפגע בזכויות המועצה לקבלת שיפוי.

# בפוליסה לביטוח אחריות מקצועית יבוטלו חריגים או סייגים בגין: זיהום פתאומי. אי יושר של עובדים. חריגה מסמכות בתום לב. אובדן השימוש ועיכוב עקב נזק מכוסה. אחריות בגין קבלני משנה. אובדן מידע ומסמכים.

# בפוליסה לביטוח אחריות מקצועית ירשמו:

## סעיף "תקופת ביטוח רטרואקטיבית". מועד תחילת הכיסוי הרטרואקטיבי יחול מיום ההתקשרות בין המועצה לבין מנהל הפרויקט.

## סעיף "תקופת ביטוח וגילוי מאורכת ". תקופת גילוי של 6 חודשים לאחר ביטול או אי חידוש הביטוח למעט עקב מעשה מרמה או אי תשלום ע"י מנהל הפרויקט, ובתנאי שאין ביטוח אחר המכסה את חבות מנהל הפרויקט באותו היקף ביטוח כפי הפוליסה שפקעה.

# הפוליסה לביטוח אחריות סיכוני צד שלישי תכלול כיסוי ביטוחי בגין: תביעות שיבוב של המוסד לביטוח לאומי למעט תביעה כנגד מי שחייב בתשלום דמי ביטוח לאומי כלפי עובדיו. שימוש ברכב שאינו חייב בהסדרת ביטוח על פי הפקודה לביטוח כל רכב מנועי. פגיעה בכל רכוש כולל רכוש בבעלות המועצה. שימוש במכשירי הרמה.

# הפוליסות (מלבד אחריות מקצועית) תהיינה על פי נוסח הידוע בשם 'ביט' או נוסח אחר הדומה לו בכיסוי הביטוחי.

# הרחבי שיפוי:

## הפוליסות צד שלישי ואחריות מקצועית, תכלולנה הרחבת שיפוי לטובת המועצה בגין אחריותה למעשה ו/או טעות ו/או מחדל של מנהל הפרויקט ותכלולנה סעיף "אחריות צולבת" לפיו יחשב הביטוח כאילו הוצאה הפוליסה על שם כל אחד מיחידי המבוטח בנפרד. פוליסת אחריות מקצועית לא תכלול כיסוי בגין תביעות מנהל הפרויקט כלפי המועצה.

## ביטוח אחריות מעבידים יורחב לשפות את המועצה באם תחשב כמעביד של עובדי מנהל הפרויקט.

# גבולות האחריות בפוליסות ואישור קיום ביטוחים יהיו לתובע ולתקופת הביטוח וכדלקמן: ביטוח אחריות כלפי צד שלישי – 1,000,000 ₪. ביטוח אחריות מעבידים, כפי הפוליסה של מנהל הפרויקט. ביטוח אחריות מקצועית - 4,000,000 ₪.

# ככל שלדעת מנהל הפרויקט קיים צורך להרחיב את היקף ביטוחי מנהל הפרויקט ו/או לערוך ביטוחים נוספים ו/או משלימים, יערוך מנהל הפרויקט את הביטוח הנוסף ו/או המשלים כאמור, על חשבונו הוא ובכפוף לאמור לעיל.

# ביטוח אחריות מקצועית יהיה בתוקף, כל עוד קיימת למפקח אחריות על פי כל דין.

**איסור הסבה**

# חוזה זה נערך עם מנהל הפרוייקט בלבד והוא לא יהיה רשאי להעבירו ו/או להסבו כולו או מקצתו, לאדם אחר וכן לא יהיה רשאי למסור כל זכות או חובה על פי חוזה זה לאדם אחר, אלא אם קיבל את הסכמת המועצה מראש ובכתב.

**אי עצירת עבודה בשל עיכוב בתשלום**

# מכיוון שהכספים שיהוו מקור לתשלום לקבלנים השונים בפרויקט ובכללם גם למנהל אמורים להגיע למועצה מגופים ממשלתיים ומוסדיים שונים שאין למועצה שליטה עליהם ומכיוון שיתכנו עיכובים בהעברות הכספים למועצה, מוסכם בזאת כי עיכובים בהעברת תשלום למנהל ולקבלנים אחרים לא תהווה עילה לעיכובים בעבודה מצד מנהל הפרוייקט וכן לא תקים למנהל סעד כלשהו כנגד המועצה. מבלי לגרוע מהאמור לעיל, מנהל הפרוייקט ידאג לכך כי הערה כאמור תוכנס גם בכל ההתקשרויות שייעשו עם הקבלנים השונים בפרויקט.

# **שונות**

# לא יהיה תוקף לכל שינוי בהסכם זה, לרבות בסעיף זה, אלא אם השינוי נעשה בכתב ובחתימת הצדדים. הסכמה של מי מהצדדים לסטייה מתנאי הסכם זה במקרה מסוים, לא תהווה תקדים מחייב ולא ילמדו ממנה גזירה שווה למקרה אחר.

# לא השתמשה המועצה בזכויות הניתנות לה במקרה מסוים לפי הסכם זה, לא יהיה בכך משום ויתור על אותן זכויות באותו מקרה או במקרה אחר, ואין להסיק מכך ויתור כלשהו של המועצה על כל זכות שהיא.

# כתובות הצדדים לצורך מסירת הודעות בהתאם להסכם זה, הינן כמבואר בכותרת ההסכם. כל הודעה ששלח צד למשנהו, תיחשב כאילו נתקבלה בחלוף 72 שעות ממועד הישלחהּ בדואר רשום, ובמקרה בו נמסרה ידנית, במועד מסירתהּ.

**ולראייה באנו על החתום:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**המועצה**  **מנהל הפרוייקט**

**נספח א'**

|  |
| --- |
| אישור קיום ביטוחים בהסכם בין מועצה אזורית אשכול לבין \_\_\_\_\_\_\_\_\_\_\_\_\_\_\_\_\_\_\_בקשר להספק שירותי ניהול הפרויקט. |

| אישור קיום ביטוחים | | | תאריך הנפקת האישור\_\_\_\_\_\_\_\_\_\_ |
| --- | --- | --- | --- |
| אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור. | | | |
| ממבקש האישור | המבוטח | אופי העסקה | ממעמד מבקש האישור |
| שם: מועצה אזורית אשכול ו/או החברה הכלכלית לפיתוח אשכול ו/או הישובים בתחום השיפוט של המועצה ו/או תאגידים עירוניים של המועצה ו/או יחידות סמך של המועצה ו/או מי שממן את הפרויקט |  | הספקת שירותי ניהול הפרויקט | מזמין המוצרים |
| ת.ז./ח.פ.  500262381 | ת.ז./ח.פ. |
| מען : | מען: |

|  |  |  |  |  |  |  |  |
| --- | --- | --- | --- | --- | --- | --- | --- |
| סוג הביטוח  חלוקה לפי גבולות אחריות או סכומי ביטוח | מספר הפוליסה | נוסח ומהדורת הפוליסה | תאריך תחילה | תאריך סיום | גבול האחריות/ סכום ביטוח | | כיסויים נוספים בתוקף |
| סכום | מטבע | יש לציין קוד כיסוי בהתאם לנספח ד' |
| צד ג' |  | ביט |  |  | 1,000,000 | ₪ | 302 – אחריות צולבת.  309 - ויתור על תחלוף לטובת מבקש האישור.  315 – כיסוי לתביעות מל''ל. 321 – מבוטח נוסף בגין מעשי או מחדלי המבוטח - מבקש האישור.  328 – ראשוניות.  329 – רכוש מבקש האישור ייחשב כצד ג'. |
| אחריות מעבידים |  | ביט |  |  |  | ₪ | 309 - ויתור על תחלוף לטובת מבקש האישור.  319- מבוטח נוסף היה וייחשב כמעבידם של מי מעובדי המבוטח.  328 – ראשוניות. |
| אחריות מקצועית |  |  |  |  | 4,000,000 | ₪ | 301 – אובדן מסמכים.  302 – אחריות צולבת.  309 - ויתור על תחלוף לטובת מבקש האישור.  321 – מבוטח נוסף בגין מעשי או מחדלי המבוטח - מבקש האישור.  325 – מרמה ואי יושר עובדים.  327 – עיכוב/שיהוי עקב מקרה הביטוח  328 – ראשוניות.  332 – תקופת גילוי 6 חודשים. |

| פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות המתאים כפי המצוין בנספח ג'): |
| --- |
| 040 – מהנדס, אדריכל, הנדסאי  085 – שירותי פיקוח, תכנון ובקרה ( בניה ) |

| **ביטול/שינוי הפוליסה** |
| --- |
| **שינוי או ביטול של פוליסת ביטוח, למעט שינוי לטובת מבקש האישור, לא ייכנס לתוקף אלא** 60 יום **לאחר משלוח הודעה למבקש האישור בדבר השינוי או הביטול.** |

| **חתימת האישור** |
| --- |
| **המבטח:** |

**הצהרה על העדר קרבה לעובד הרשות ו/או לחבר מועצה ו/או חבר ועד מקומי**

לכבוד

המועצה האזורית אשכול (להלן: "המועצה")

א.ג.נ.,

1. הנני מצהיר בזאת כי המועצה הביאה לידיעתי את הוראות הסעיפים הבאים:
   1. סעיף 89 ב׳(א) לצו המועצות המקומיות (מועצות אזוריות) תשי"ח - 1958 הקובע כדלקמן :

"חבר מועצה, קרובו, סוכנו או שותפו, או תאגיד שיש לאחד האמורים חלק העולה על עשרה אחוזים בהונו או ברווחיו או שאחד מהם מנהל או עובד אחראי בו, לא יהיה צד לחוזה או לעסקה עם המועצה, לעניין זה, ״קרוב״ - בן זוג, הורה, בן או בת, אח או אחות."

הוראה זו חלה גם על חברי ועד מקומי וקרוביהם, מכוח הוראות סעיף 128 לצו המועצות המקומיות (מועצות אזוריות), תשי"ח- 1958.

* 1. סעיף 59 לצו המועצות המקומיות (מועצות אזוריות) תשי"ח – 1958 הקובע כדלקמן:

"לא יהיה לעובד מועצה, לא במישרין ולא בעקיפין, לא בעצמו ולא על ידי בן-זוגו, סוכנו או שותפו, כל חלק או טובת הנאה בכל חוזה או עסק שנעשה עם המועצה, למענה או בשמה, פרט לענין שיש לעובד בהסכם העבודה שלו או בהסכם הכללי של עובדי המועצה ופרט לחוזה בדבר קבלת שירות מהשירותים שהמועצה מספקת לתושבים; אין לראות עובד כאילו יש לו חלק או טובת הנאה כאמור, אם זיקתו לעסקי המועצה היא כאמור בסעיף 89א(ב) לגבי חברי המועצה."

* 1. כלל 12 (א) של ההודעה בדבר כללים למניעת ניגוד עניינים של נבחרי הציבור ברשויות המקומיות הקובע:

״חבר המועצה לא יהיה צד לחוזה או לעסקה עם הרשות המקומית. לעניין זה, ״חבר מועצה״ - חבר מועצה או קרובו או תאגיד שהוא או קרובו בעלי שליטה בו."

1. בהתאם לכך הנני מבקש להודיע ולהצהיר כי :
   1. בין חברי מליאת המועצה ו/או חברי אחד הועדים המקומיים במועצה, אין לי: בן זוג, הורה, בן או בת, אח או אחות ואף לא מי שאני לו סוכן או שותף.
   2. אין חבר מועצה ו/או חבר ועד מקומי במועצה, קרובו, סוכנו או שותפו, שיש לאחד מהם חלק העולה על עשרה אחוזים בהונו או ברווחיו של התאגיד באמצעותו הגשתי את הצעתי או שאחד מהם מנהל או עובד אחראי בו.
   3. אין לי בן זוג, שותף או מי שאני סוכנו, העובד ברשות.
2. ידוע לי כי המועצה תהיה רשאית להפסיק את ההתקשרות אם יש לי קרבה כאמור לעיל, או אם מסרתי הצהרה לא נכונה.
3. אין באמור לעיל כדי לגרוע מהוראות כל דין בכלל ובפרט מהוראות סעיף 89 ב׳(3) לצו המועצות המקומיות (מועצות אזוריות), לפיהן מליאת המועצה ברוב של 2/3 מחבריה ובאישור שר הפנים, רשאית להתיר התקשרות לפי סעיף 89 א' (א) לצו המועצות המקומיות (מועצות אזוריות), ובלבד שהאישור ותנאיו פורסמו ברשומות.
4. אני מצהיר בזאת כי הפרטים שמסרתי לעיל הם נכונים ומלאים, והאמור בהצהרה זו הינו אמת.

תאריך:\_\_\_\_\_\_\_\_\_\_\_\_\_\_\_

חתימת מורשי חתימה של המציע:\_\_\_\_\_\_\_\_\_\_\_\_\_\_\_\_\_\_\_\_\_

אני מאשר כי מורשי החתימה חתמו בפניי , אישור עו"ד : \_\_\_\_\_\_\_\_\_\_\_\_\_\_\_\_\_